钦定古今图书集成/明伦汇编/氏族典/第196卷 > 《廖用贤尚友录》 > 苗璘
## 钦定古今图书集成/明伦汇编/氏族典/第196卷 > 《廖用贤尚友录》 > 苗璘

按《十国春秋》，吴苗璘不知其世系，太祖时以裨将从
刘存攻杜洪于鄂州。时汴将曹延祚等将兵援洪，兵
势颇盛，有卒言汴军虚实，谓“郓军易与尔开道军未
易当也。”璘乃帅敢死士自击开道军，破之，掳其将士
三百人，徇鄂州城外。洪气沮，遂以此败。乾贞初，累官
右雄武军使，同静江军使。王彦章攻楚岳州，与楚将
许德勋战于道人矶，师败，为楚所执。未几，求和于楚，
复归国，病卒。